**2. számú melléklet**

**Az önkormányzat bizottságainak feladatköre**

1. **A Pénzügyi, Városfejlesztési, Kulturális és Idegenforgalmi Bizottság feladatköre**
2. Az Mötv-ben foglaltak szerint nyilvántartja, ellenőrzi, kezeli és vizsgálja a polgármesteri és képviselői vagyonnyilatkozatokat;
3. Ellátja az Mötv-ben foglalt összeférhetetlenséggel és méltatlansággal kapcsolatos feladatokat, kivizsgálja az összeférhetetlenségi és méltatlansági bejelentést és javaslatot tesz a képviselő-testület döntésére;
4. Véleményezi az éves költségvetési rendelet tervezetét;a költségvetési rendelet módosítását, valamint az előző évi költségvetésvégrehajtásáról szóló beszámolót (zárszámadást);
5. Véleményezi a következő, pénzügyi tárgyú rendeletek módosítását, vagy e tárgykörökben új rendelet megalkotását: az önkormányzati tulajdonú bérlakások bérbeadása tárgyában elfogadott rendelet, a fizető parkolóhelyek működtetése tárgyában elfogadott rendelet, elővásárlási jog megállapításáról szóló rendelet, a köztemetőkről és a temetkezés rendjéről szóló rendelet, a közterület használatának rendjéről szóló rendelet, a környezet védelméről szóló rendelet, a talajterhelési díjról szóló rendelet, helyi építési szabályzat és szabályozási terv tárgyában megalkotott rendelet, a szervezeti-és működési szabályzat, a helyi adókról szóló rendelet, a hivatali helyiségen kívüli valamint a hivatali munkaidőn kívüli házasságkötések engedélyezése és az azokért fizetendő díj megállapítása tárgyában megalkotott rendelet, az önkormányzat vagyonáról és a vagyontárgyak feletti tulajdonosi jogok gyakorlásáról szóló rendelet, követelések elengedésének tárgykörében megalkotott rendelet, a táblák, feliratok, plakátok elhelyezése tárgyában megalkotott rendelet;
6. Javaslatot tesz a polgármester és az alpolgármester jutalmazására; képviselői tiszteletdíjra;
7. Véleményezi az önkormányzat adósságot keletkeztető kötelezettségvállalásának indokait és gazdasági megalapozottságát (pl. hitelfelvétel, kezességvállalás);
8. Véleményezi az önkormányzat által működtetett intézmények, az önkormányzat gazdasági társaságainakbeszámolóit –ez utóbbiak esetén azok üzleti tervét -, gazdálkodását, javaslatot tesz a működés ésszerűsítésére a hatékonyság javítására;
9. Ellenőrizheti az önkormányzati körbe tartozó költségvetési szervek gazdálkodásának szabályszerűségét;
10. Véleményezi az önkormányzat által támogatásban részesített civil szervezetek, egyházak beszámolóit;
11. Véleményezi az önkormányzati rendezvényekkel kapcsolatos és/vagy turisztikai tárgyú előterjesztéseket;
12. Véleményezi a településszerkezetet, városfejlesztést, érintő testületi döntéseket, önkormányzati pályázatok benyújtását,
13. Javaslatot tesz a képviselő-testület felé az önkormányzat tulajdonában lévő közterület elnevezésére;
14. Javaslatot tehet, állást foglalhat minden olyan kérdésben, amely az önkormányzat, költségvetési szervei vagy gazdasági társaságaipénzügyeit vagy gazdálkodását érinti;
15. Véleményt fogalmaz meg, illetve állást foglal minden olyan egyéb kérdésben, amelyre a képviselő-testület, a polgármester vagy a jegyző felkéri.
16. **A Jogi, Szociális Bizottság feladatköre**
17. Véleményezi a feladatkörébe tartozó alábbi rendeletek módosítását, vagy e tárgykörökben új rendelet megalkotását: az önkormányzati tulajdonú bérlakások bérbeadása tárgyában elfogadott rendelet, szociális és gyermekjóléti ellátásokról és a szociális és gyermekjóléti igazgatásról szóló rendelet, szociális tűzifa juttatásról szóló rendelet;
18. Véleményezi a szociális szolgáltatástervezési koncepciót illetve annak módosítását;
19. Véleményezi a helyi esélyegyenlőségi programot illetve annak felülvizsgálatát;
20. Javaslatot tehet, állást foglalhat minden olyan kérdésben, amely az önkormányzat által nyújtott szociális ellátások körét érinti;
21. Véleményt fogalmaz meg, illetve állást foglal minden olyan egyéb kérdésben, amelyre a képviselő-testület, a polgármester vagy a jegyző felkéri.